Magdalena Eide Jessen

Magdalena Eide Jessen (født 29. august 1938Magdalena Eide Jessen på forfatterforeningen.no  (besøkt 17. oktober 2014) i Tvedestrand) er en norsk arkitekt og forfatter. 

Hun studerte ved Norges tekniske høyskoles arkitektavdeling under Arne E. Holm, Kristofer Leirdal, Halvdan Ljøsne og Lars Tiller, og tok eksamen i 1963. Under studiene møtte hun Vidar Corn Jessen fra Tromsø, og de giftet seg i 1963. De flyttet til Tromsø, der de etterhvert opprettet et eget arkitektkontor. Blant bygningene de designet i denne tiden er Tromsø Baptistkirke (1970)Arkitekturguide Nord-Norge og Svalbard: Tromsø Baptistkirke (besøkt 17. oktober 2014) og De Samiske Samlingers museumsbygning (Sámiid Vuorká-Dávvirat) i Karasjok (1970-1972)Arkitekturguide Nord-Norge og Svalbard: De Samiske Samlinger (besøkt 17. oktober 2014). 

Ekteparet flyttet fra Tromsø til Sørlandet og bosatte seg i Bliksund ved Lillesand. Eide Jessen har utgitt to diktsamlinger, Bakom vindens tynne hud på Aschehoug i 1972, og Men lyset kommer på samme forlag i 1975. Dikt fra samlingene har blitt publisert i antologier, blant annet Sønnavær : Agder litteraturlags skoleantologiSønnavær : Agder litteraturlags skoleantologi, utgitt av Agder litteraturlag ; Oslo : Fabritius, 1980, ISBN 8207007419 (på bokhylla.no).

 Referanser 

 Kilder 
 Gunnarsjaa, Arne: «Minneord: Vidar Corn Jessen» i Arkitektnytt, side 40-41, 27. november 2013
 «Magdalene Eide Jessen» i Norsk kunstnerleksikon (besøkt 17. oktober 2014)
 Magdalena Eide Jessen på Agder Samsøk (besøkt 17. oktober 2014)

Kategori:Norske lyrikere
Kategori:Norske arkitekter
Kategori:Personer fra Tvedestrand kommune
Kategori:Fødsler i 1938